Հողմակողմ կղզիներ

Հողմակողմ կղզիներ, Կարիբյան կղզիներ, հրաբխային կղզիների խումբ Վեստ Ինդիայում (Կարիբյան ավազան, Կենտրոնական Ամերիկա), Փոքր Անտիլյան կղզիների արևելյան մասը։ Տարածությունը մոտ 6 հազար Կմ2 է, բնակչությունը՝ ավելի քան 1, 1 միլիոն (1972 թվական)։ Խոշոր կղզիներն են Գվադելուպան, Մարտինիկան, Դոմինիկան, Սենտ Լյուսիան, Սենտ Վինսենթը, Գրենադան, Անտիգուան։ Ունեն լեռնային մակերևույթ (բարձրությունը՝ մինչև 1586 մ, Դոմինիկա կղզում)։ Կան գործող հրաբուխներ։ Կլիման խոնավ արևադարձային պասատային է։ Մշակում են շաքարեղեգ, ցիտրուսային կուլտուրաներ, կակաո, բանան։ Առավել խոշոր քաղաքներն են Ֆոր դե Ֆրանսը (Սարտինիկա կղզում), Պուենտա Պիտրը և Բաս Տերը (Գվադելուպա կղզում)։ 

Կղզեխմբեր այբբենական կարգով
Ատլանտյան օվկիանոսի կղզիներ